Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4773

2. Megjegyzés:A jelen meghatározást csak a repülési- és a szolgálati idő meghatározásához lehet felhasználni. General aviation operation – Általános célú légiközlekedés A kereskedelmi légiszállító tevékenységtől valamint a munkarepüléstől eltérő légijármű üzemeltetés. Ground handling – Földi kiszolgálás A légijármű érkezése után és indulása előtt a repülőtéren szükséges kiszolgálási feladatok, amelyeket nem a légiforgalmi szolgálatok végeznek el. Helicopter – Forgószárnyas légijármű Levegőnél nehezebb légijármű, amelynek levegőben maradását elsősorban a függőleges tengelyre felszerelt, egy vagy több hajtóművel meghajtott forgószárny levegővel szemben ható aerodinamikai reakció-erői biztosítják. Megjegyzés: Némely államban a „helikopter” kifejezés alternatívájaként a „forgószárnyas légijármű” kifejezést használják. Helideck – Helikopter leszállási hely Úszó vagy parttól távol (nyílt vízen) rögzített szerkezeten a forgószárnyas légijárművek üzemeltetésére létesített leszállóhely. Heliport – Helikopter repülőtér Repülőtér vagy egy építmény meghatározott területén kialakított leszállóhely, amelyet teljes egészében vagy részben forgószárnyas légijárművek érkezésére, indulására és felszíni mozgására kívánnak felhasználni.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes